Skilpaddenytt juni

Hei! 😊

Da var det endelig sommer, selv om gradestokken viser et litt annet bilde. Vi har rare dager, med både vinterdress og solkrem, og det er vanskelig å vite hvordan vi skal kle oss og hvilke klær dere skal ha med. Ta gjerne med litt av alt, til været bestemmer seg! 😉 Vi koser oss som vanlig ute, uansett vær!

Juni starter med en kjekk invitasjon til Egeneslekene fredag 3.juni! Her skal de store avdelingene på tur, og de eldste hos oss får bli med. Vi ser frem til en kjekk dag med fine aktiviteter! 😊

Vi følger med på gulrøttene våre, og har nå også sådd squash og reddiker som vi kan følge med på – fra jord til bord. Squash er en plante som vokser raskt, så det blir en spennende prosess å følge gjennom ukene som kommer.

Vi koser oss med formingsaktiviteter, og finner på mye gøy inne og ute. Barna elsker å ha samling, og synger og koser seg gjennom hele dagen. Vi er også veldig glade i å lese på Skilpaddene. 😊

Spesielle ting som skjer i mai:

3.juni: Egeneslekene

17.juni: Bursdagsfeiring for de som fyller i ferien, pluss ‘graduation’ for de som skal over på stor avdeling

22.juni: Pride-markering med fargefest

24.juni er Karin sin siste dag på Skilpaddene, og jeg ønsker å takke alle dere fantastiske foreldre for tilliten gjennom året som har vært! Barna deres er helt enestående, og jeg har blitt veldig glad i dem, alle sammen! 😊

Både Karin og Lene takker også for alle de fine tilbakemeldingene på foreldresamtalene vi har hatt! Det er alltid så fint å snakke med dere! 😊

Da gjenstår det bare å ønske juni velkommen! Vi gleder oss til fine sommerdager sammen med de flotte barna vi er så heldige å få låne! 😊

Skilpaddeklem fra;

Morten, Kjersti, Ellinor, Lene og Karin